กฎกระทรวงแบ่งส่วนราชการสํานักงานคณะกรรมการพัฒนาระบบราชการสํานักนายกรัฐมนตรีพ.ศ. ๒๕๕๖\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ นายกรัฐมนตรีออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวงแบ่งส่วนราชการสํานักงานคณะกรรมการพัฒนาระบบราชการ สํานักนายกรัฐมนตรี พ.ศ. ๒๕๕๐ข้อ ๒ ให้สํานักงานคณะกรรมการพัฒนาระบบราชการ มีภารกิจเกี่ยวกับการศึกษา วิเคราะห์ เสนอแนะนโยบาย และให้คําปรึกษาเกี่ยวกับการพัฒนาระบบราชการแก่คณะรัฐมนตรีส่วนราชการ และหน่วยงานอื่นของรัฐ ทั้งนี้ เพื่อให้ระบบราชการมีความเข้มแข็ง ทันสมัย และสอดรับกับการบริหารภาครัฐแนวใหม่ที่เน้นเรื่องผลสัมฤทธิ์ของงาน โดยให้มีอํานาจหน้าที่ดังต่อไปนี้ (๑) เป็นเจ้าหน้าที่เกี่ยวกับการดําเนินงานในหน้าที่ของ ก.พ.ร. และดําเนินการตามที่ ก.พ.ร.มอบหมาย(๒) ศึกษา วิเคราะห์ และเสนอความเห็นเกี่ยวกับการแบ่งส่วนราชการและการกําหนด อํานาจหน้าที่ของส่วนราชการ รวมทั้งตรวจสอบดูแลการปฏิบัติตามกฎหมายว่าด้วยระเบียบบริหารราชการแผ่นดิน(๓) ชี้แจง ทําความเข้าใจ แนะนํา และฝึกอบรมเกี่ยวกับการพัฒนาระบบราชการตามที่ ก.พ.ร. มอบหมาย(๔) ติดตามและประเมินผลการปฏิบัติตามกฎหมายว่าด้วยระเบียบบริหารราชการแผ่นดิน และกฎหมายว่าด้วยการปรับปรุงกระทรวง ทบวง กรม เพื่อเสนอต่อ ก.พ.ร.(๕) จัดทํารายงานประจําปีเกี่ยวกับการพัฒนาและจัดระบบราชการและงานของรัฐอย่างอื่นเสนอต่อ ก.พ.ร. เพื่อนําเสนอต่อคณะรัฐมนตรี สภาผู้แทนราษฎร และวุฒิสภาต่อไป (๖) ปฏิบัติการอื่นใดตามที่กฎหมายกําหนดให้เป็นอํานาจหน้าที่ของสํานักงาน หรือตามที่นายกรัฐมนตรีหรือคณะรัฐมนตรีมอบหมาย ข้อ ๓ ให้แบ่งส่วนราชการสํานักงานคณะกรรมการพัฒนาระบบราชการ ดังต่อไปนี้ (๑) สํานักงานเลขาธิการ(๒) กองกฎหมายและระเบียบราชการ (๓) กองกิจการองค์การมหาชนและหน่วยงานของรัฐรูปแบบอื่น (๔) กองติดตามและประเมินผลการพัฒนาระบบราชการ (๕) กองบริหารการเปลี่ยนแปลงและนวัตกรรม(๖) กองเผยแพร่และสนับสนุนการมีส่วนร่วมในการพัฒนาระบบราชการ(๗) กองพัฒนาระบบราชการ ๑(๘) กองพัฒนาระบบราชการ ๒(๙) กองพัฒนาระเบียบราชการส่วนภูมิภาคและความสัมพันธ์กับองค์กรปกครองส่วนท้องถิ่น(๑๐) กองส่งเสริมการตรวจสอบและประเมินผลภาคราชการ ข้อ ๔ ในสํานักงานคณะกรรมการพัฒนาระบบราชการ ให้มีกลุ่มตรวจสอบภายใน เพื่อทําหน้าที่หลักในการตรวจสอบการดําเนินงานภายในสํานักงาน และสนับสนุนการปฏิบัติงานของสํานักงานรับผิดชอบงานขึ้นตรงต่อเลขาธิการ โดยมีอํานาจหน้าที่ดังต่อไปนี้(๑) ดําเนินการเกี่ยวกับการตรวจสอบด้านการบริหาร การเงิน และการบัญชีของสํานักงาน (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๕ ในสํานักงานคณะกรรมการพัฒนาระบบราชการ ให้มีกลุ่มพัฒนาระบบบริหาร เพื่อทําหน้าที่หลักในการพัฒนาการบริหารของสํานักงานให้เกิดผลสัมฤทธิ์ มีประสิทธิภาพ และคุ้มค่ารับผิดชอบงานขึ้นตรงต่อเลขาธิการ โดยมีอํานาจหน้าที่ดังต่อไปนี้(๑) เสนอแนะและให้คําปรึกษาแก่เลขาธิการเกี่ยวกับยุทธศาสตร์การพัฒนาระบบราชการภายในสํานักงาน(๒) ติดตาม ประเมินผล และจัดทํารายงานเกี่ยวกับการพัฒนาระบบราชการในสํานักงาน (๓) ประสานและดําเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และส่วนราชการในสํานักงาน(๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๖ ในสํานักงานคณะกรรมการพัฒนาระบบราชการ ให้มีศูนย์ปฏิบัติการต่อต้านการทุจริต เพื่อทําหน้าที่หลักในการบูรณาการและขับเคลื่อนแผนการป้องกันและปราบปรามการทุจริต และการส่งเสริมคุ้มครองจริยธรรมในสํานักงาน รับผิดชอบงานขึ้นตรงต่อเลขาธิการ โดยมีอํานาจหน้าที่ ดังต่อไปนี้(๑) เสนอแนะแก่เลขาธิการเกี่ยวกับการป้องกันและปราบปรามการทุจริตและประพฤติมิชอบของสํานักงาน รวมทั้งจัดทําแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต มาตรการป้องกัน และปราบปรามการทุจริตภาครัฐ และนโยบายของรัฐบาลที่เกี่ยวข้อง เสนอต่อเลขาธิการ (๒) ประสานงาน เร่งรัด และกํากับให้ส่วนราชการในสํานักงานดําเนินการตามแผนปฏิบัติการป้องกันและปราบปรามการทุจริตและประพฤติมิชอบของส่วนราชการ (๓) รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ในสํานักงาน และส่งต่อไปยังส่วนราชการและหน่วยงานที่เกี่ยวข้อง(๔) คุ้มครองจริยธรรมตามประมวลจริยธรรมข้าราชการพลเรือน(๕) ประสานงาน เร่งรัด และติดตามเกี่ยวกับการดําเนินการตาม (๓) และ (๔) และ ร่วมมือในการป้องกันและปราบปรามการทุจริตและประพฤติมิชอบกับส่วนราชการหรือหน่วยงานที่เกี่ยวข้อง(๖) ติดตาม ประเมินผล และจัดทํารายงานการป้องกันและปราบปรามการทุจริตและ ประพฤติมิชอบของส่วนราชการและการคุ้มครองจริยธรรม เสนอต่อเลขาธิการและหน่วยงานที่เกี่ยวข้อง (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๗ สํานักงานเลขาธิการ มีอํานาจหน้าที่ดังต่อไปนี้ (๑) จัดทําแผนยุทธศาสตร์และแผนปฏิบัติการของสํานักงาน รวมทั้งติดตาม ตรวจสอบ และประเมินผลการปฏิบัติงาน ตลอดจนประสานการปฏิบัติราชการของสํานักงาน(๒) ดําเนินการเกี่ยวกับงานสารบรรณ งานช่วยอํานวยการ งานการเงินและพัสดุ งานงบประมาณ งานบริหารงานบุคคล งานพัฒนาข้าราชการ งานวิเทศสัมพันธ์ งานเลขานุการนักบริหาร และงานประชาสัมพันธ์ของสํานักงาน(๓) ดําเนินการเกี่ยวกับการให้บริการและพัฒนาระบบเทคโนโลยีสารสนเทศของสํานักงาน (๔) ดําเนินการเกี่ยวกับงานเลขานุการของ ก.พ.ร. ร่วมกับส่วนราชการอื่นตามที่เลขาธิการ ก.พ.ร. มอบหมาย(๕) ดําเนินการอื่นใดที่มิได้กําหนดให้เป็นอํานาจหน้าที่ของส่วนราชการใดของสํานักงาน (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๘ กองกฎหมายและระเบียบราชการ มีอํานาจหน้าที่ดังต่อไปนี้(๑) จัดทําร่างกฎหมายและระเบียบ ให้ความเห็นและวินิจฉัยปัญหาข้อกฎหมาย รวมทั้งศึกษาและวิเคราะห์เพื่อปรับปรุงและพัฒนากฎหมายและระเบียบต่าง ๆ ที่อยู่ในอํานาจหน้าที่ของ ก.พ.ร.(๒) ดําเนินการเกี่ยวกับงานนิติกรรมและสัญญา งานเกี่ยวกับความรับผิดทางแพ่ง อาญา งานคดีปกครอง และงานคดีอื่นที่อยู่ในอํานาจหน้าที่ของสํานักงาน (๓) ให้คําปรึกษา แนะนํา และปฏิบัติงานร่วมกับหน่วยงานอื่นที่เกี่ยวข้องกับกฎหมาย ในความรับผิดชอบ และจัดทําคู่มือเผยแพร่การปฏิบัติตามกฎหมายและระเบียบที่เกี่ยวข้อง (๔) ดําเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๙ กองกิจการองค์การมหาชนและหน่วยงานของรัฐรูปแบบอื่น มีอํานาจหน้าที่ดังต่อไปนี้ (๑) ศึกษา วิเคราะห์ วิจัย และเสนอแนะ เพื่อกําหนดนโยบาย แนวทาง และหลักเกณฑ์กลาง ที่เกี่ยวกับการจัดตั้ง การรวม การยุบเลิก การบริหารงานและพัฒนา และการประเมินผล การปฏิบัติงานขององค์การมหาชนและหน่วยบริการรูปแบบพิเศษ(๒) ให้คําปรึกษา เสนอแนะ และประสานงานกับองค์การมหาชนและหน่วยงานของรัฐรูปแบบอื่นในกํากับของราชการฝ่ายบริหารที่มิใช่ส่วนราชการ เกี่ยวกับการพัฒนาระบบการบริหารงาน และการดําเนินการตามหลักเกณฑ์ มาตรฐาน และแนวทางที่คณะรัฐมนตรีกําหนดตามข้อเสนอของ ก.พ.ร.(๓) ดําเนินการเกี่ยวกับงานเลขานุการของคณะอนุกรรมการพัฒนาระบบราชการ และคณะกรรมการอื่นที่เกี่ยวข้อง(๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๐ กองติดตามและประเมินผลการพัฒนาระบบราชการ มีอํานาจหน้าที่ดังต่อไปนี้ (๑) ติดตามและประเมินผลสัมฤทธิ์ของการพัฒนาระบบราชการ และการดําเนินการตามกฎหมายว่าด้วยหลักเกณฑ์และวิธีการบริหารกิจการบ้านเมืองที่ดี(๒) จัดทํารายงานประจําปีเกี่ยวกับการพัฒนาระบบราชการและงานอื่นของรัฐ เสนอต่อ ก.พ.ร.(๓) ให้คําปรึกษา แนะนํา เสนอแนะ และประสานงานเกี่ยวกับการติดตามและประเมินผล สัมฤทธิ์ของการพัฒนาระบบราชการ(๔) ดําเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๑ กองบริหารการเปลี่ยนแปลงและนวัตกรรม มีอํานาจหน้าที่ดังต่อไปนี้(๑) ศึกษา วิเคราะห์ วิจัย และพัฒนาเกี่ยวกับนโยบาย ยุทธศาสตร์ และมาตรการเกี่ยวกับการพัฒนาระบบราชการ(๒) เสนอแนะนโยบาย มาตรการ และกํากับ ติดตาม ให้เป็นไปตามกฎหมายว่าด้วยหลักเกณฑ์และวิธีการบริหารกิจการบ้านเมืองที่ดี(๓) เป็นศูนย์กลางเกี่ยวกับการบริหารการเปลี่ยนแปลงของส่วนราชการต่าง ๆ เพื่อให้การสนับสนุนผู้นําการบริหารการเปลี่ยนแปลงของกรมและจังหวัด .ในการบริหารการเปลี่ยนแปลงให้ประสบความสําเร็จ(๔) ดําเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๒ กองเผยแพร่และสนับสนุนการมีส่วนร่วมในการพัฒนาระบบราชการ มีอํานาจหน้าที่ดังต่อไปนี้(๑) ส่งเสริม สนับสนุน และชี้แจงทําความเข้าใจกับส่วนราชการ เจ้าหน้าที่ที่เกี่ยวข้อง และประชาชนทั่วไป รวมทั้งดําเนินการส่งเสริมให้มีความรู้และความเข้าใจในการพัฒนาระบบราชการอย่างต่อเนื่อง(๒) สร้างความเข้าใจ เผยแพร่ ประชาสัมพันธ์ และสนับสนุนการมีส่วนร่วมของบุคคลกลุ่มต่าง ๆ ในการพัฒนาระบบราชการ (๓) ดําเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๓ กองพัฒนาระบบราชการ ๑ รับผิดชอบกระทรวง ทบวง กรม หรือส่วนราชการอื่นทางด้านเศรษฐกิจ มีอํานาจหน้าที่ดังต่อไปนี้(๑) ศึกษา วิเคราะห์ วิจัย เสนอแนะ และประสานงาน เพื่อกําหนดหลักเกณฑ์เกี่ยวกับการปรับปรุงโครงสร้างกระทรวง ทบวง กรม การจัดตั้ง การรวม การโอน การยุบเลิก การกําหนดชื่อการเปลี่ยนชื่อ การกําหนดอํานาจหน้าที่ และการแบ่งส่วนราชการภายในของกระทรวง ทบวง กรม หรือส่วนราชการอื่น(๒) ให้คําปรึกษา แนะนํา เสนอแนะ ส่งเสริม สนับสนุน และประสานงานเกี่ยวกับการจัด โครงสร้างและปรับปรุงระบบงาน การติดตามและประเมินผลการปฏิบัติราชการ และการนํายุทธศาสตร์ หรือมาตรการในการพัฒนาระบบราชการไปสู่การปฏิบัติของกระทรวง ทบวง กรม หรือส่วนราชการอื่น (๓) ดําเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง(๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที ได้รับมอบหมายข้อ ๑๔ กองพัฒนาระบบราชการ ๒ รับผิดชอบกระทรวง ทบวง กรม หรือส่วนราชการอื่นทางด้านสังคม มีอํานาจหน้าที่ดังต่อไปนี้ (๑) ศึกษา วิเคราะห์ วิจัย เสนอแนะ และประสานงานเพื่อกําหนดหลักเกณฑ์เกี่ยวกับการปรับปรุงโครงสร้างกระทรวง ทบวง กรม การจัดตั้ง การรวม การโอน การยุบเลิก การกําหนดชื่อ การเปลี่ยนชื่อ การกําหนดอํานาจหน้าที่ และการแบ่งส่วนราชการภายในของกระทรวง ทบวง กรม หรือส่วนราชการอื่น(๒) ให้คําปรึกษา แนะนํา เสนอแนะ ส่งเสริม สนับสนุน และประสานงานเกี่ยวกับการจัดโครงสร้างและปรับปรุงระบบงาน การติดตามและประเมินผลการปฏิบัติราชการ และการนํายุทธศาสตร์ หรือมาตรการในการพัฒนาระบบราชการไปสู่การปฏิบัติของกระทรวง ทบวง กรม หรือส่วนราชการอื่น (๓) ดําเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๕ กองพัฒนาระเบียบราชการส่วนภูมิภาคและความสัมพันธ์กับองค์กรปกครองส่วนท้องถิ่น มีอํานาจหน้าที่ดังต่อไปนี้ (๑) ศึกษาและวิเคราะห์เพื่อเสนอแนะให้ความเห็นเกี่ยวกับมาตรการและระบบการพัฒนา ระเบียบราชการส่วนภูมิภาคและความสัมพันธ์กับองค์กรปกครองส่วนท้องถิ่น และระบบการบริหารงานจังหวัด และกลุ่มจังหวัดแบบบูรณาการ(๒) ให้คําปรึกษาและประสานงานกับหน่วยงานกลางอื่น ๆ เกี่ยวกับนโยบายการบริหารราชการ ส่วนภูมิภาคและความสัมพันธ์กับองค์กรปกครองส่วนท้องถิ่น และนโยบายการบริหารงานจังหวัด และกลุ่มจังหวัดแบบบูรณาการ(๓) ดําเนินการเกี่ยวกับงานเลขานุการของคณะกรรมการนโยบายการบริหารงานจังหวัด และกลุ่มจังหวัดแบบบูรณาการ และคณะอนุกรรมการพัฒนาระบบราชการที่เกี่ยวข้อง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๖ กองส่งเสริมการตรวจสอบและประเมินผลภาคราชการ มีอํานาจหน้าที่ดังต่อไปนี้ (๑) จัดทําและพัฒนาแนวทางการตรวจสอบและประเมินผลภาคราชการ การดําเนินงาน ของส่วนราชการ และแนวทางการสอบทานผลการดําเนินงานของส่วนราชการ(๒) จัดทํารายงานผลการตรวจสอบและประเมินผลภาคราชการเสนอนายกรัฐมนตรี และคณะรัฐมนตรี รวมทั้งรายงานการประเมินตนเองของคณะกรรมการตรวจสอบและประเมินผล ภาคราชการตามกฎหรือระเบียบว่าด้วยการตรวจสอบและประเมินผลภาคราชการ(๓) ให้คําปรึกษา แนะนํา เสนอแนะ และประสานงานเกี่ยวกับการตรวจสอบและ ประเมินผลภาคราชการ(๔) ดําเนินการเกี่ยวกับงานเลขานุการของคณะกรรมการตรวจสอบและประเมินผลภาคราชการ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายผู้มีอํานาจลงนาม - ให้ไว้ ณ วันที่ 4 พฤษภาคม พ.ศ. ๒๕๕๖ยิ่งลักษณ์ ชินวัตรนายกรัฐมนตรีหมายเหตุ - เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการ และอํานาจหน้าที่ของสํานักงานคณะกรรมการพัฒนาระบบราชการ สํานักนายกรัฐมนตรี เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไปอันจะทําให้การปฏิบัติภารกิจตามอํานาจหน้าที่ มีประสิทธิภาพและประสิทธิผลยิ่งขึ้น จึงจําเป็นต้องออกกฎกระทรวงนี้